laion/Wikipedia-Exotic huggingface dataset:
নুরুল মোস্তফা

মোহাম্মদ নুরুল মোস্তফা (১৯৪৮ - ২০২১) একজন বাংলাদেশী পদার্থবিদ ও শিক্ষাবিদ। তিনি চট্টগ্রাম বিশ্ববিদ্যালয়ের (চবি) পদার্থবিজ্ঞান বিভাগের অবসরপ্রাপ্ত অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, বিজিসি ট্রাস্ট বিশ্ববিদ্যালয় বাংলাদেশ ও সাউদার্ন ইউনিভার্সিটি বাংলাদেশের সাবেক উপাচার্য। তিনি ১৯৪৮ সালে কক্সবাজারের চকরিয়া উপজেলার বহদ্দারকাটা গ্রামে জন্মগ্রহণ করেন। মোস্তফা চকরিয়া উচ্চ বিদ্যালয় থেকে মাধ্যমিক চট্টগ্রাম কলেজ থেকে উচ্চমাধ্যমিক পাশ করেন। তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগের প্রথম ব্যাচের ছাত্র ছিলেন। এই বিভাগ থেকে ১৯৭৪ সালে তিনি স্নাতকোত্তর ডিগ্রি লাভ করেন। তিনি কানাডার কনকর্ডিয়া বিশ্ববিদ্যালয় থেকে ১৯৮৬ সালে এমএসসি ডিগ্রি এবং ১৯৯৫ সালে চট্টগ্রাম বিশ্ববিদ্যালয় থেকে পিএইচডি ডিগ্রি অর্জন করেন। মোস্তফা ১৯৭২ সালে চট্টগ্রামের ইমাম গাজ্জালী কলেজে প্রভাষক হিসেবে কর্মজীবন শুরু করেন। ১৯৭৩ সালে তিনি চট্টগ্রাম বিশ্ববিদ্যালয়ের পদার্থবিজ্ঞান বিভাগে গবেষক হিসেবে যোগ দেন। পরবর্তীকালে তিনি বিভাগটির প্রভাষক থেকে পর্যায়ক্রমে অধ্যাপক হন। ২০১৫ সালে তিনি চট্টগ্রাম বিশ্ববিদ্যালয় থেকে অবসর গ্রহণ করেন। কর্মজীবনে তিনি চট্টগ্রাম বিশ্ববিদ্যালয়ের বিজ্ঞান অনুষদের ডিন, পদার্থবিজ্ঞান বিভাগের প্রধান, সভাপতি, কম্পিউটার সায়েন্স অ্যান্ড ইঞ্জিনিয়ারিং বিভাগের প্রতিষ্ঠাতা সভাপতি ও চবির আইটি সেন্টারের প্রধান সমন্বয়কসহ বিভিন্ন গুরুত্বপূর্ণ দায়িত্ব পালন করেন। এছাড়া তিনি সাউদার্ন ইউনিভার্সিটি বাংলাদেশের কম্পিউটার বিজ্ঞান বিভাগের সভাপতি হিসেবেও দায়িত্ব পালন করেন। নুরুল মোস্তফা ২০০৫ থেকে ২০০৯ সাল পর্যন্ত বিজিসি ট্রাস্ট বিশ্ববিদ্যালয় বাংলাদেশ এবং ২০১৬ থেকে ২০২১ সাল পর্যন্ত সাউদার্ন ইউনিভার্সিটি বাংলাদেশের উপাচার্য হিসেবে দায়িত্ব পালন করেন। মোস্তফা ২০২১ সালের ১৮ জুলাই চট্টগ্রামের নিজ বাসভবনে মৃত্যুবরণ করেন। "চবির সাবেক অধ্যাপক ড. নুরুল মোস্তফা মারা গেছেন"। আলোকিত বাংলাদেশ। ১৯ জুলাই ২০২১। সংগ্রহের তারিখ ২৩ আগস্ট ২০২১।  "সাদার্ন ইউনিভার্সিটির সাবেক ভিসি ড. মো: নুরুল মোস্তফার ইন্তেকাল"। নয়াদিগন্ত। ২০ জুলাই ২০২১। সংগ্রহের তারিখ ২৩ আগস্ট ২০২১।  "ব‌রেণ্য শিক্ষা‌বিদ প্রফেসর ড. মো. নুরুল মোস্তফা আর নেই ,সর্বমহ‌লের শোক"। সিটিনিউজ। ১৮ জুলাই ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২১।
কুবাদ তালাবানি

কুবাদ তালাবানি (কুর্দি: قوباد تاڵەبانی) (জন্ম ২১ জুলাই ১৯৭৭) একজন ইরাকি কুর্দি রাজনীতিবিদ যিনি ২০১৪ সাল থেকে কুর্দিস্তান অঞ্চলের উপ-প্রধানমন্ত্রী ছিলেন। পূর্বে যুক্তরাষ্ট্রে কুর্দিস্তানের প্রতিনিধি হিসেবে দায়িত্ব পালন কারী কুবাদ ইরাকের সাবেক রাষ্ট্রপতি জালাল তালাবানির দ্বিতীয় পুত্র। উপ-প্রধানমন্ত্রী তালাবানি ১৯৭৭ সালে জন্মগ্রহণ করেন এবং যুক্তরাজ্যের সারেতে তার মাতামহ ইব্রাহিম আহমেদ, একজন ঔপন্যাসিক, কবি এবং আধুনিক বৌদ্ধিক কুর্দি আন্দোলনের প্রতিষ্ঠাতা এবং গালাওয়েজ আহমেদ (একজন ঔপন্যাসিক) এর সাথে বড় হন। তার পরিবার কয়েক দশক ধরে কুর্দি রাজনীতিতে জড়িত; তার পিতা জালাল তালাবানি ২০০৫ সাল থেকে ২০১৪ সাল পর্যন্ত ইরাক প্রজাতন্ত্রের রাষ্ট্রপতি ছিলেন। উচ্চ বিদ্যালয় থেকে স্নাতক হওয়ার পর তিনি কারশালটন কলেজে মোটর ভেহিকেল ইঞ্জিনিয়ারিংয়ে ডিপ্লোমা অর্জন করেন এবং পরে লন্ডনের কিংস্টন বিশ্ববিদ্যালয়ে মেকানিক্যাল ইঞ্জিনিয়ারিংয়ে ডিগ্রি লাভ করেন। ২০০১ থেকে ২০০৩ সাল পর্যন্ত কুবাদ বারহাম সালেহ-এর বিশেষ সহকারী হিসেবে কাজ করেন। এ সময় ওয়াশিংটন ডি.সি-এ প্যাট্রিয়টিক ইউনিয়ন অফ কুর্দিস্তানের (ইরাকের অন্যতম প্রধান কুর্দি রাজনৈতিক দল) প্রতিনিধি এবং পরে ডেপুটি পিইউকে প্রতিনিধি হিসেবে কাজ করেন। ২০০৩ সালে তিনি এক বছরের জন্য কুর্দিস্তানে ফিরে আসেন এবং জোট বাহিনী এবং কোয়ালিশন প্রভিশনাল অথরিটির পিইউকে-র সিনিয়র ফরেন রিলেশনস অফিসার হিসেবে দায়িত্ব পালন করেন। তিনি ইরাকে পিইউকে এবং মার্কিন সামরিক বাহিনীর মধ্যে যোগাযোগ কর্মকর্তা হিসেবেও কাজ করেছিলেন। সাদ্দাম হোসেনকে উৎখাতের পর প্রথম ইরাকি সংবিধান ট্রানজিশনাল অ্যাডমিনিস্ট্রেটিভ ল (টিএএল) এর খসড়া প্রণয়নে তিনি একজন নেতৃস্থানীয় আলোচক ছিলেন। এপ্রিল ২০০৪ সালে, কুবাদ মার্কিন যুক্তরাষ্ট্রে ফিরে আসেন, এবং পিইউকে এবং কুর্দিস্তানের প্রতিনিধি হিসেবে নিযুক্ত হন। তালাবানি জালাল তালাবানি এবং হিরো ইব্রাহিম আহমেদের ছেলে এবং তার স্ত্রী শেরি ক্রাহামের সাথে ইরবিলে থাকেন যার সাথে তিনি ২০০৫ সালে ইতালির ইল ক্যাস্টেলো দেল পালাজিওতে বিয়ে করেছিলেন। এই দম্পতির দুটি সন্তান আছে, আরি এবং লারা। The Huffington Post IRAQI PRESIDENT'S SON TO SPEAK ON IRAQ'S FUTURE "DIPLOMATIC WEDDING IN CHIANTI - Chianti Classico Magazine"। ২০০৮-০২-১২। ২০০৮-০২-১২ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৮।  সোর্সওয়াচ প্রোফাইল উপস্থিতি - সি-স্প্যানে
ইংল্যান্ডের ভূগোল

ইংল্যান্ড গ্রেট ব্রিটেন দ্বীপের মধ্য ও দক্ষিণে দুই-তৃতীয়াংশেরও বেশি অংশ নিয়ে গঠিত এবং এছাড়াও এতে আরও কয়েকটি ছোট ছোট দ্বীপ রয়েছে যার মধ্যে সবচেয়ে বড় হলো আইল অফ উইট। ইংল্যান্ডের উত্তরে স্কটল্যান্ড এবং পশ্চিমে ওয়েলস। এটি ব্রিটেনের মূল ভূখণ্ডের অন্য যে কোনো অংশের চেয়ে মহাদেশীয় ইউরোপের সবচেয়ে কাছাকাছি; ফ্রান্স থেকে কেবল ৩৩ কিমি (২১ মা) ইংলিশ চ্যানেল দ্বারা এটি মূল ইউরোপীয় ভূখণ্ড হতে বিভক্ত। ফোকস্টোনের নিকটবর্তী ৫০ কিমি (৩১ মা) দীর্ঘ চ্যানেল টানেল ইংল্যান্ডকে ইউরোপের মূল ভূখণ্ডের সাথে সরাসরি সংযুক্ত করে। ইংল্যান্ড - ফ্রান্স সীমান্তটি টানেল বরাবর অর্ধেক। ইংল্যান্ডের মোট আয়তন ১,৩২,৯৩৮ কিমি২ (৫১,৩২৮ মা২)। শস্য ও পতিত জমি মোট ভূমির ৩০%, তৃণভূমি এবং মোটামুটি চারণভূমি ৩৬%, অন্যান্য কৃষিজমি ৫%, কাঠের জন্য ব্যবহৃত ও বনভূমি ৮% এবং নগর হিসাবে ২১% ভূমি ব্যবহৃত হয়। ইংল্যান্ডের দুটি স্থল সীমানা রয়েছে: শেভিওট পাহাড় বরাবর স্কটল্যান্ডের সাথে ৯৬ কিমি (৬০ মা) সীমানা এবং অফা'স ডাইকের পথ অনুসরণ করে গঠিত ওয়েলসের সাথে ২৫৭ কিমি (১৬০ মা) দীর্ঘ সীমানা। ‌এছাড়াও, পশ্চিমে আইরিশ সাগর ইংল্যান্ডকে আয়ারল্যান্ড এবং আইল অফ ম্যান থেকে; পূর্ব দিকে উত্তর সাগর ইংল্যান্ডকে ডেনমার্ক, জার্মানি, নেদারল্যান্ডস এবং বেলজিয়াম থেকে এবং দক্ষিণে ইংলিশ চ্যানেল ইংল্যান্ডকে ফ্রান্স এবং চ্যানেল দ্বীপপুঞ্জ থেকে পৃথক করেছে। "The Countries of the UK"। Office for National Statistics। Archived from the original on ৮ জানুয়ারি ২০১৬। সংগ্রহের তারিখ ১৫ অক্টোবর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Dornbusch, U (অক্টোবর ২০০২)। "CoastView – What happens offshore?"। University of Sussex। সংগ্রহের তারিখ ২১ আগস্ট ২০২১।  "The Channel Tunnel"। ১৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২১।  "TravelBritain – Kent"। ৭ সেপ্টেম্বর ২০০৮ তারিখে মূল থেকে আর্কাইভ করা।  National Statistics (২০০৪)। UK 2005 (The Official Yearbook of the United Kingdom of Great Britain and Northern Ireland)। London: The Stationery Office। পৃষ্ঠা 279। আইএসবিএন 0-11-621738-3।
তেজগাঁও

তেজগাঁও নামে বাংলাদেশে যেসব স্থান ও প্রশাসনিক অঞ্চল রয়েছে। যথা তেজগাঁও থানা তেজগাঁও শিল্পাঞ্চল থানা তেজগাঁও বিমানবন্দর তেজগাঁও কলেজ তেজগাঁও সরকারি বালিকা উচ্চ বিদ্যালয় তেজগাঁও সরকারি উচ্চ বিদ্যালয় তেজগাঁও মহিলা কলেজ
রিজেল সংখ্যা

রিজেল সংখ্যা হল এক ধরনের বিজোড় স্বাভাবিক সংখ্যা, k যার জন্য k×2n-1 আকৃতির সকল পূর্ণ সংখ্যা যৌগিক অন্য কথায়, k রিজেল সংখ্যা হলে, নিম্নলিখিত সেটের সব সদস্য যৌগিক। { k × 2 n − 1 : n ∈ N } {\displaystyle \left\{\,k\times 2^{n}-1:n\in \mathbb {N} \,\right\}} ১৯৫৬ সালে হান্স রিজেল দেখান যে এধরনের অগুণতি পূর্ণ সংখ্যা k এর অস্তিত্ব আছে। তিনি বলেন যে, 509203 এবং 509203 এর সাথে 11184810 যেকোন গুণিতকের যোগফল এই বৈশিষ্ট্য ধারণ করে। একটা সংখ্যা রিজেল কিনা, তা বোঝার জন্য covering set ব্যবহার করা যায়। covering set হল কিছু মৌলিক সংখ্যার সেট, যারা একটি অনুক্রমের সবগুলো পদের কোন না কোন গুণনীয়ক। এক মিলিয়নের চেয়ে ছোট রিজেল সংখ্যা এবং তাদের covering set গুলো এখানে দেয়া হল, 509203×2n-1 এর covering set {3, 5, 7, 13, 17, 241} 762701×2n-1 এর covering set {3, 5, 7, 13, 17, 241} 777149×2n-1 এর covering set {3, 5, 7, 13, 19, 37, 73} 790841×2n-1 এর covering set {3, 5, 7, 13, 19, 37, 73} 992077×2n-1 এর covering set {3, 5, 7, 13, 17, 241} ক্ষুদ্রতম রিজেল সংখ্যা নির্ণয় করা, রিজেল সমস্যা নামে পরিচিত। যেহেতু 509203 এর চেয়ে ছোট কোন k এর জন্য কোন covering set বের করা যায়নি, তাই এটা অনুমান করা হয়েছে যে, 509203 হল ক্ষুদ্রতম রিজেল সংখ্যা। কিন্তু 509203 এর চেয়ে ছোট 72 টি k এর মান পাওয়া গেছে, যাদের থেকে শুধুমাত্র যৌগিক সংখ্যা পাওয়া যায়।(এই প্রাপ্তি অবশ্য সসীম সংখ্যক n এর জন্য প্রযোজ্য)
মিরপুর রয়্যালস

মিরপুর রয়্যালস (উর্দু: میرپور رائلز‎‎) একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি কাশ্মীর প্রিমিয়ার লিগে অংশ নেয়। দলটির নেতৃত্ব দিচ্ছেন পাকিস্তানের অলরাউন্ডার শোয়েব মালিক, কোচ পাকিস্তানের প্রাক্তন ক্রিকেটার ইনজামাম-উল-হক এবং সত্ত্বাধিকারী সুলেমান রাজা। দলটি মিরপুর জেলার রাজধানী মিরপুর শহরের প্রতিনিধিত্ব করছে। কাশ্মীর প্রিমিয়ার লীগের প্রথম আসরে তারা এলিমিনেটর ২-এ পৌঁছে, যেখানে তারা রাওয়ালকোট হকসের কাছে হেরে ছিটকে যায়। "Teams in KPL"। kpl20.com। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kashmir Premier League 2021: Schedule, time, venue and all details inside"। Geo Television Network। ২ আগস্ট ২০২১। সংগ্রহের তারিখ ৮ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
অ্যানসিমা সিটিসিয়া

বাই-স্পট রয়াল (বৈজ্ঞানিক নাম: Ancema ctesia (Hewitson)) এক ছোট আকারের প্রজাপতির প্রজাতি। এরা ‘লাইসিনিডি’ গোত্রের সদস্য। বাই-স্পট রয়াল এর প্রজাতিগুলো হলো: Ancema ctesia ctesia Hewitson, 1865 Ancema ctesia agalla (Fruhstorfer, 1912) Ancema ctesia cakravasti (Fruhstorfer, 1909) ভারতে প্রাপ্ত বাই-স্পট রয়াল এর উপপ্রজাতি হল- Ancema ctesia ctesia (Hewitson, [1865]) – Himalayan Bi-spot Royal পাকিস্তান এবং ভারত এর বিভিন্ন অঞ্চলে দেখা যায়। Ancema at Markku Savela's Lepidoptera and Some Other Life Forms Saikia, M. K. (2018). of Butterflies in Nameri National Park, Sonitpur Assam. Recent Trends in Life Sciences, 308-314. Khanal, B., Chalise, M. K., & Solanki, G. S. (2012). of butterflies with respect to altitudinal rise at various pockets of the Langtang National Park, central Nepal. International Multidisciplinary Research Journal, 2(2), 41-48. "Ancema ctesia (Hewitson, [1865]) – Bi-spot Royal"। Butterflies of India। সংগ্রহের তারিখ ২৩ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে অ্যানসিমা সিটিসিয়া সংক্রান্ত মিডিয়া রয়েছে।
আরহোপালা বাজালুস

পাউডার্ড ওকব্লু(বৈজ্ঞানিক নাম: Arhopala bazalus (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। ভারতে প্রাপ্ত পাউডার্ড ওকব্লু এর উপপ্রজাতি হল- Arhopala bazalus teesta (de Nicéville, 1886) – Teesta Powdered Oakblue মায়ানমার, মূল ভূখণ্ড চীন, ভারত (আসাম, কেরালা এবং সিকিম), ইন্দোচীন, জাপান, ফিলিপাইন এবং তাইওয়ানে বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল কালচে বেগুনি বর্নের। সামনের ডানা ১মিলিমিটার এবং পিছনের ডানা ২মিলিমিটার চওড়া কালচে খয়েরি বর্ডারযুক্ত। স্ত্রী-পুরুষ উভয় প্রকারেই পিছনের ডানা লেজযুক্ত। ডানার নিম্নতল লালচে বাদামী বর্নের। সামনের ডানার শীর্ষভাগ (apex) সাদাটে। ডিসকাল বন্ধনী ৪ নং শিরার স্থানচ্যুত (dislocated) হয়েছে। পিছনের ডানায় সেল এর কেন্দ্রভাগের ছোপটি। কোস্টার মধ্যবর্তী অংশের কোস্টাল ছোপটির সাথে যুক্ত নয়। ডানার বিভিন্ন অংশ বিক্ষিপ্তভাবে কিন্তু স্পস্টত সাদা আঁশে ছাওয়া, দাগ-ছোপগুলি এবং টার্মিনাল এবং সাবটার্মিনাল অংশ কম-বেশী চকচকে কালচে হলদে বাদামী বর্নের। ডানার উপরিতল বাদামী এবং কালচে বাদামীতে মেশানো। সামনের ডানা গোড়া (base) থেকে মধ্যভাগ পর্যন্ত নীলচে বেগুনি এবং পিছনের ডানায় গোড়ার অংশে অথবা বেসে উক্ত নীলচে বেগুনি বর্নের কিছুটা উপস্থিতি লক্ষ্য করা যায়। সামনের ডানার সেল এর বহিঃপ্রান্ত দন্তাকৃতি। ডানার নিম্নতল পুরুষ প্রকারের অনুরূপ। এই প্রজাতি দুর্লভ দর্শন নয়। অন্যান্য ওকব্লুদের ন্যায়। এরাও জঙ্গলের অভ্যন্তর অথবা কিনারা এবং জঙ্গল এর ছায়াচ্ছন্ন নালাগুলিতে অবস্থান করতে পছন্দ করে। শুকনো ঋতুতে জঙ্গল পথের ভিজে অংশে অথবা ভিজে ছোপ এ এদের মাড-পাডল করতে দেখা যায়। হিমালয়ের ১০০০-১৮০০ মিটার উচ্চতা পর্যন্ত মে এবং নভেম্বর মাসে এদের বিচরন লক্ষ্য করা যায়। Savela, Markku, সম্পাদক (ডিসেম্বর ২৫, ২০১৮)। "Arhopala bazalus (Hewitson, 1862)"। Lepidoptera and Some Other Life Forms। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Arhopala bazalus (Hewitson, 1862) – Powdered Oakblue"। Butterflies of India। সংগ্রহের তারিখ ২৩ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kumar, S., Singh, R. S., Singh, P., & Kumar, S. (2019). Rediscovery of butterflies Arhopala bazalus Hewitson, 1862 and Catapaecilma major Druce, 1895 from Uttarakhand, India. Journal of Entomology and Zoology Studies, 7(1), 125-128. R.K., Varshney; Smetacek, Peter (২০১৫)। A Synoptic Catalogue of the Butterflies of India। New Delhi: Butterfly Research Centre, Bhimtal & Indinov Publishing, New Delhi। পৃষ্ঠা 104। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 320। আইএসবিএন 978-8170192329।  Isaac, Kehimkar (২০০৮)। The book of Indian Butterflies (ইংরেজি ভাষায়) (1st সংস্করণ)। নতুন দিল্লি: অক্সফোর্ড বিশ্ববিদ্যালয় প্রেস। পৃষ্ঠা 214। আইএসবিএন 978 019569620 2।
মোহাম্মদ শাহজাহান (ব্যাংকার)

মোহাম্মদ শাহজাহান হলেন গ্রামীণ ব্যাংকের ব্যবস্থাপনা পরিচালক ও প্রধান নির্বাহী কর্মকর্তা। তিনি ১৯৭৬ সালে ঢাকা বিশ্ববিদ্যালয় থেকে হিসাববিজ্ঞানে স্নাতক ডিগ্রি অর্জন করেন। তিনি একই বিশ্ববিদ্যালয় থেকে যথাক্রমে ১৯৭৮ এবং ১৯৮১ সালে অ্যাকাউন্টিং এবং ফিন্যান্সে স্নাতকোত্তর ডিগ্রি অর্জন করেন। তিনি ১৯৮৪ সালে গ্রামীণ ব্যাংকের মাধ্যমে তার কর্মজীবন শুরু করেন। Askmen.com দ্বারা তিনি বিশ্বের সেরা ১০ প্রধান নির্বাহী কর্মকর্তা মধ্যে ৫ তম স্থান পেয়েছেন। "Grameen gets new Acting MD"। archive.thedailystar.net। ২০১৬-০২-০২ তারিখে মূল থেকে আর্কাইভ করা। সংগ্রহের তারিখ ২০২১-০৮-২৩।  "Shahjahan takes over as acting MD"। bdnews24.com। ২০২১-০৮-২৩ তারিখে মূল থেকে আর্কাইভ করা। সংগ্রহের তারিখ ২০২১-০৮-২৩।  "Shahjahan made acting MD of Grameen Bank"। Archived from the original on ১৩ জুন ২০১৪। সংগ্রহের তারিখ ২৩ আগস্ট ২০২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Governance and team – Fondation Grameen Crédit-Agricole"। www.gca-foundation.org। ২০২১-০৮-২৩ তারিখে মূল থেকে আর্কাইভ করা। সংগ্রহের তারিখ ২০২১-০৮-২৩।  McGovern, Jessica। "The World's 10 Most Influential CEOs"। AskMen (ইংরেজি ভাষায়)। ২০২১-০৮-২৩ তারিখে মূল থেকে আর্কাইভ করা। সংগ্রহের তারিখ ২০২১-০৮-২৩।
মহাথালা আমেরিয়া

ফ্যালকেট ওকব্লু(বৈজ্ঞানিক নাম: Mahathala ameria (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত। ফ্যালকেট ওকব্লু এর প্রজাতিগুলো হলো: M. a. ameria Hewitson, 1862 M. a. zistra Fruhstorfer, 1908 M. a. javana Fruhstorfer, 1908 M. a. hainani Bethune-Baker, 1903 ভারতে প্রাপ্ত ফ্যালকেট ওকব্লু এর উপপ্রজাতি হল- Mahathala ameria ameria (Hewitson, 1862) – Khasi Falcate Oakblue ভারতে পশ্চিমবঙ্গ থেকে আসাম, খাসি পাহাড় এবং উত্তর-পূর্ব ভারতের অন্যান্য অংশে দক্ষিণ মায়ানমার, থাইল্যান্ড, লাওস এবং জাভা পর্যন্ত দেখা যায়। এছাড়া পশ্চিম এবং দক্ষিণ চীন, হাইনান এবং তাইওয়ান এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- ডানার উপরিতল উজ্জ্বল ঘন নীল এবং সামনের ডানার কোস্টাল এবং টর্নাল প্রান্তভাগ সরুভাবে কালচে বাদামী বর্ডারযুক্ত। অ্যাপেক্স একই বর্নের এবং চওড়া। পিছনের ডানার কোস্টাল এবং টর্নাল বর্ডার অধিক চওড়া এবং কোস্টাল অং ফ্যালকেট অথবা কাস্তের মত। পিছনের ডানা লেজযুক্ত এবং লেজটি সামান্য চওড়া এবং প্রান্তভাগ গোলাকৃতি। ডানার নিম্নতল বাদামী এবং কালচে বাদামী মিশ্রন। সামনের ডানায় সেল এর ভিতরে কালচে বাদামী বর্নের এবং উভয় প্বার্শে সাদা প্রান্তে ঘেরা দুটি বার (bar) দেখা যায়। সেল প্রান্তের বারটি সেল মধ্যভাগের বার অপেক্ষা বড়। অ্যাপেক্স ফ্যাকাশে সাদা বর্নের। পোস্ট ডিসকাল বন্ধনীটি বাইরের এবং ভিতরের দিকে ফ্যাকাশে সাদা সীমানাযুক্ত। টার্মেন ঢেউ খেলানো। নিচের ডানায় বেসাল অংশে ছোট-বড় কিছু ফ্যাকাশে সাদা ছোপ বর্তমান। ডিসকাল বন্ধনীর ছোপগুলির বাইরের দিকের প্রান্ত কম-বেশী দন্তাকৃতি (dentated)। ডানার ভিতরে দিকের অর্ধ কালচে বাদামী এবং বাইরের অর্ধ ফ্যাকাশে সাদা এবং ফ্যাকাশে বাদামীর মিশ্রন। ডানার উপরিতল বাদামী অথবা কালচে বাদামী এবং ডানার বেসাল এবং ডিসকাল অংশের খানিকটা নীলচে বেগুনি। ডানার নিম্নতল পুরুষ প্রকারের অনুরূপ। অন্যান্য ওকব্লুদের ন্যায়, ফ্যালকেট ওকব্ল র উড়ান খুবই স্বল্পদূরত্বের এবং দ্রুতভেগে চক্রাকারে পাঁক খেয়ে আবার পূর্বের অবস্থানে ফিরে আসে। এরা স্বভাবে আঞ্চলিক অথবা স্থানিক (territoriaL)। জঙ্গল অথবা ঝোপঝাড় আবৃত পরিবেশে কম অথবা মাঝারী উচ্চতা সম্পন্ন অঞ্চলে এদের দেখতে পাওয়া যায় বিশেষ করে বর্ষাকালে। গাছের কান্ডের রস এবং ফলের রস ইত্যাদি এদের অতি প্রিয়, বিশেষত পাম গাছ (তাল এবং খেজুর ইত্যাদি)। স্ত্রী এবং পুরুষ সঙ্গমরত অবস্থায় ডিম শূককীট Hewitson, 1862 Specimen of a Catalogue of Lycaenidae in the British Museum Spec. Cat. Lep. Lyc. B. M. : [4],[1],2-15, pl. I-VIII,[1-8] (links to Ill. diurn. Lep. Lyc.) "Mahathala Moore, 1878" at Markku Savela's Lepidoptera and Some Other Life Forms Mitra, Bulganin; Panja, Balaram; Jana, Samik (২০২২)। Butterflies of Sundarbans (1 সংস্করণ)। Kolkata: Ramakrishna Mission Vivekananda Centenary College, Rahara। পৃষ্ঠা 24। আইএসবিএন 978-81-957412-1-2।  "Mahathala ameria (Hewitson, 1862) – Falcate Oakblue"। Butterflies of India। সংগ্রহের তারিখ ২৩ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 318। আইএসবিএন 978-8170192329।
সামুয়েল এলভির

সামুয়েল ইভান এলভির সুনিয়িগা (স্পেনীয়: Samuel Elvir; জন্ম: ২৫ এপ্রিল ২০০১; সামুয়েল এলভির নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ইউপিএনএফএম এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন। ২০২১ সালে, এলভির হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। সামুয়েল ইভান এলভির সুনিয়িগা ২০০১ সালের ২৫শে এপ্রিল তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন। এলভির জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৮।  "Seleccionador de Honduras convoca 22 jugadores para Juegos Olímpicos de Tokio" [হন্ডুরাসের কোচ টোকিও অলিম্পিকের জন্য ২২ জন খেলোয়াড় ঘোষণা করেছেন]। swissinfo.ch (স্পেনীয় ভাষায়)। সুইসইনফো। ২ জুলাই ২০২১। সংগ্রহের তারিখ ৭ জুলাই ২০২১।  সকারওয়েতে সামুয়েল এলভির (ইংরেজি) ট্রান্সফারমার্কেটে সামুয়েল এলভির (ইংরেজি) ওয়ার্ল্ডফুটবল.নেটে সামুয়েল এলভির (ইংরেজি) ইএসপিএন এফসিতে সামুয়েল এলভির (ইংরেজি)
পঞ্চভুজাকার প্রিজম

পঞ্চভুজাকার ভূমি বিশিষ্ট প্রিজমই জ্যামিতিতে পঞ্চভুজাকার প্রিজম যা আসলে ৭টি তল, ১৫টি প্রান্তরেখা এবং ১০টি শীর্ষযুক্ত এক প্রকার সপ্ততলক। পঞ্চভুজাকার প্রিজমের প্রতিটি তল সুষম হলে এটি একটি অর্ধসুষম বহুতলক এবং আরও সাধারণভাবে বললে ধ্রুব বহুতলক হবে। তৃতীয়ত এমন অসংখ্য প্রিজম রয়েছে যা কিছু বর্গাকার তল এবং দুটি সুষম তল দ্বারা গঠিত। একে t{2,5} শ্লাফ্লি প্রতীকের মাধ্যমে উপস্থাপিত একটি ছিন্নশির পঞ্চভুজাকার হোসোতলক বা হোসোহেড্রনরূপে গণ্য করা যেতে পারে। এর বিকল্প হিসেবে একে একটি সুষম পঞ্চভুজ ও একটি রেখাংশের কার্তেসীয় গুণজরূপে গণ্য এবং {5}x{} গুণজটির দ্বারা উপস্থাপন করা যেতে পারে। পঞ্চভুজাকার প্রিজমটি দ্বৈত বহুতলকযুক্ত হলে এটি একটি পঞ্চভুজাকার বাইপিরামিড হবে। কোন ডান পঞ্চভুজাকার প্রিজমের প্রতিসাম্য গ্রুপ ২০ ক্রমের D5h হবে এবং ঘূর্ণন গ্রুপ হবে ১০ ক্রমের। সকল প্রিজমের ন্যায় পঞ্চভুজাকার প্রিজমেরও আয়তন হবে প্রিজমটির পঞ্চভুজাকার ভূমি এবং উচ্চতার গুণফল অর্থাৎ পঞ্চভুজাকার ভূমির ক্ষেত্রফলের সাথে ঐ ভূমি থেকে এর লম্বদিকে থাকা যেকোন প্রান্তরেখার মধ্যবর্তী দূরত্বের গুণফল। h প্রান্তবিশিষ্ট ধ্রুব পঞ্চভুজীয় প্রিজমের আয়তনের সূত্র হল: h 3 4 5 ( 5 + 2 5 ) {\displaystyle {\frac {h^{3}}{4}}{\sqrt {5(5+2{\sqrt {5}})}}} আলোকবিজ্ঞানে কোন ছবির কাইরালিটির পরিবর্তন ছাড়াই ছবিটিকে সমকোণে ঘোরানোর কাজে পেন্টাপ্রিজম নামক অধ্রুবীয় পঞ্চভুজাকার প্রিজমের ব্যবহার করা হয়। চার মাত্রার পরিসরে একে চারটি অপ্রিজমীয় অধ্রুব ৪-পলিটপের কোষরূপে দেখা যায়: এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Pentagonal prism"। Pentagonal Prism Polyhedron Model -- works in your web browser টেমপ্লেট:বহুতলক-অসম্পূর্ণ
মিসিসিপি বিশ্ববিদ্যালয়

মিসিসিপি বিশ্ববিদ্যালয় মিসিসিপি রাজ্যের অক্সফোর্ডে অবস্থিত একটি সরকারি গবেষণা বিশ্ববিদ্যালয়। জ্যাকসনে মেডিকেল সেন্টার সহ মিসিসিপি বিশ্ববিদ্যালয় নথিভুক্তির দ্বারা রাজ্যের বৃহত্তম বিশ্ববিদ্যালয় এবং মিসিসিপির প্রধান বিশ্ববিদ্যালয়। মিসিসিপি আইনসভা কর্তৃক ১৮৪৪ সালের ২৪শে ফেব্রুয়ারি বিশ্ববিদ্যালয়টি সনন্দ দ্বারা প্রতিষ্ঠিত হয় এবং চার বছর পরে ৮০ জন শিক্ষার্থী প্রথম ভর্তি হয়। এটি গৃহযুদ্ধের সময় একটি কনফেডারেট হাসপাতাল হিসেবে পরিচালিত হয় এবং ইউলিসিস এস. গ্রান্টের বাহিনী কর্তৃক একটুর জন্য ধ্বংস এড়ানো হয়। একটি জাতিগত দাঙ্গা ১৯৬২ সালে নাগরিক অধিকার আন্দোলনের সময় বিদ্যায়াতনে শুরু হয়, যখন বিচ্ছিন্নতাবাদীরা আফ্রিকান-আমেরিকান জেমস মেরিডিথের তালিকাভুক্তির চেষ্টার বিরোধিতা করে। এরপর থেকে বিশ্ববিদ্যালয় তার ভাবমূর্তি উন্নত করার ব্যবস্থা গ্রহণ করে। ওলে মিস লেখক উইলিয়াম ফকনার এবং তার মালিকাধীন ও পরিচালিত প্রাক্তন বাড়ি রোয়ান ওকের সাথে ঘনিষ্ঠভাবে জড়িত। বিদ্যায়তনে দুটি স্থান, বার্নার্ড অবজারভেটরি ও দ্য লাইসিয়াম -দ্য সার্কেল হিস্টরিক ডিস্ট্রিক্ট, ঐতিহাসিক স্থানসমূহের জাতীয় নিবন্ধনে তালিকাভুক্ত রয়েছে। ওলে মিসকে "আর১: ডক্টরাল বিশ্ববিদ্যালয় – খুব উচ্চ গবেষণা কার্যক্রম" -এর মধ্যে শ্রেণীবদ্ধ করা হয়। বিশ্ববিদ্যালয়টি ন্যাশনাল সি গ্রান্ট প্রোগ্রামে অংশগ্রহণকারী ৩৩ টি কলেজ ও বিশ্ববিদ্যালয়ের মধ্যে একটি এবং ন্যাশনাল স্পেস গ্রান্ট কলেজ অ্যান্ড ফেলোশিপ প্রোগ্রামে অংশগ্রহণকারী। এটির গবেষণা প্রচেষ্টার মধ্যে ন্যাশনাল সেন্টার ফর ফিজিক্স অ্যাকোস্টিকস এবং মিসিসিপি সেন্টার ফর সুপারকমপিউটিং রিসার্চ রয়েছে। গাঁজা গবেষণার জন্য একমাত্র খাদ্য ও ওষুধ প্রশাসন-অনুমোদিত উৎস হিসাবে যুক্তরাষ্ট্রীয়ভাবে চুক্তিবদ্ধ গাঁজা সুযোগ-সুবিধা প্রদানের কাজ করে। বিশ্ববিদ্যালয়টি সেন্টার ফর দ্য স্টাডি অফ সাউদার্ন কালচারের মত আন্তঃবিষয়ক প্রতিষ্ঠানসমূহ (ইন্টার ডিসিপ্লিনারি ইনস্টিটিউটসমূহ) পরিচালনা করে। এর ক্রীড়াবিষয়ক দলসমূহ ন্যাশনাল কলেজিয়েট অ্যাথলেটিক অ্যাসোসিয়েশন, সাউথইস্টার্ন কনফারেন্স, ডিভিশন ১-এ ওলে মিস বিদ্রোহী হিসাবে প্রতিদ্বন্দ্বিতা করে। বিশ্ববিদ্যালয়ের প্রাক্তন শিক্ষার্থীদের মধ্যে ৫ জন মার্কিন সিনেটর, ১০ জন গভর্নর, ২৭ জন রোডস স্কলার এবং একজন নোবেল পুরস্কার বিজয়ী রয়েছেন। অন্যান্য প্রাক্তন শিক্ষার্থীরা এমি অ্যাওয়ার্ড, গ্র্যামি অ্যাওয়ার্ড এবং পুলিৎজার পুরস্কারের মতো সম্মান অর্জন করেছেন। বিশ্ববিদ্যালয়টির মেডিকেল সেন্টার প্রথম মানব ফুসফুস প্রতিস্থাপন এবং প্রাণী থেকে মানব দেহে হৃৎপিণ্ড প্রতিস্থাপন করে। মিসিসিপি বিশ্ববিদ্যালয়ের ক্যাম্পাস ভেন্ট্রেস হল কেনন মানমন্দির ওলে মিস স্টুডেন্ট ইউনিয়ন "About UM: Facts - University of Mississippi"। The University of Mississippi Facts & Statistics। University of Mississippi। এপ্রিল ২৪, ২০২১ তারিখে মূল থেকে আর্কাইভ করা। সংগ্রহের তারিখ মার্চ ৫, ২০১৯।  "Licensing FAQ's"। Department of Licensing – University of Mississippi। University of Mississippi। জুলাই ৬, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১১, ২০১৬।  উইকিমিডিয়া কমন্সে মিসিসিপি বিশ্ববিদ্যালয় সংক্রান্ত মিডিয়া রয়েছে। দাপ্তরিক ওয়েবসাইট ডেইলি মিসিসিপিয়ান-এর ওয়েবসাইট, মিসিসিপি বিশ্ববিদ্যালয়ের শিক্ষার্থী পত্রিকা
পানশির উপত্যকা

পানশির উপত্যকা (এছাড়াও বানান পাঞ্জশির বা পঞ্জশির; পশতু/দারি: درهٔ پنجشير – Dare-ye Panjšēr; আক্ষরিকভাবে পাঁচ সিংহের উপত্যকা) উত্তর-মধ্য আফগানিস্তানের একটি উপত্যকা,১৫০ কিলোমিটার (৯৩ মা) কাবুল এর উত্তরে, হিন্দুকুশ পর্বতমালার কাছে। এটি পানশির নদী দ্বারা বিভক্ত। উপত্যকায় আফগানিস্তানের সবচেয়ে বড় জাতিগত তাজিকসহ ১০ লক্ষেরও বেশি লোকের বাসস্থান। ২০০৪ সালের এপ্রিল মাসে এটি নতুন পাঞ্জশির প্রদেশ এর হৃদয় হয়ে ওঠে, যা পূর্বে পারওয়ান প্রদেশ এর অংশ ছিল। পাঞ্জশির নামের অর্থ "পাঁচটি সিংহ", পাঁচ پنج ("পাঞ্জ", পাঁচ) এবং شیر ("শের" বা "শির", সিংহ) থেকে। নামটি প্রাচীন হিন্দু মহাকাব্য "মহাভারত" থেকে পাঁচ পঞ্চপাণ্ডবের সাথে সম্পর্কিত। পাণ্ডবরা "মোক্ষ" খুঁজতে ভ্রমণের সময় স্থানটি পরিদর্শন করেছিলেন। "Afghanistan gets rid of heavy arms in Panjshir"। Xinhua। ২০০৫-০৩-০৬। ২০০৬-১০-১৬ তারিখে মূল থেকে আর্কাইভ করা। সংগ্রহের তারিখ ২০০৬-১১-২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Afghanistan"। Library of Congress Country Studies। Library of Congress। ১৯৯৭। সংগ্রহের তারিখ ২০০৬-১১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) American Forces Press Service (৫ জুলাই ২০০৬)। "New Afghan Road Offers Gateway to Optimism"। archive.defense.gov (ইংরেজি ভাষায়)। U.S. Department of Defense। ৩০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৬ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sinha, Ram Nandan Prasad (১৯৯০)। Environment and Human Response: Selected Essays in Geography। Concept Publishing Company। পৃষ্ঠা 296। আইএসবিএন 978-81-7022-243-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)